CELEX: 62009TN0088
Language: mt
Date: 2009-02-27 00:00:00
Title: Kawża T-88/09: Rikors ippreżentat fis- 27 ta’ Frar 2009 – Idromacchine et vs Il-Kummissjoni

1.5.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 102/30
            
         Rikors ippreżentat fis-27 ta’ Frar 2009 – Idromacchine et vs Il-Kummissjoni
   (Kawża T-88/09)
   2009/C 102/45
   Lingwa tal-kawża: It-Taljan
   
      Partijiet
   
   
      Rikorrenti: Idromacchine Srl (Porto Marghera, l-Italja) Alessandro Capuzzo (Mirano, l-Italja), Roberto Capuzzo (Mogliano Veneto, l-Italja) (rappreżentanti: W. Viscardini, avukat, G. Donà, avukat)
   
      Konvenuta: Il-Kummissjoni tal-Komunitajiet Ewropej
   
      Talbiet tar-rikorrenti
   
   
               A)
            
            
               Tikkundanna lill-Kommissjoni tal-Komunitajiet Ewropej:
               
                           1)
                        
                        
                           għad-dannu materjali, tħallas lil Idromacchine Srl is-somma ta’ Euro 5 459 641,28 (jew somma oħra stabbilita sussegwentement mill-Qorti tal-Prim’Istanza).
                        
                     
                           2)
                        
                        
                           għad-dannu morali,
                           
                                       —
                                    
                                    
                                       tħallas lil Idromacchine Srl somma stabbilita ex aequo et bono bħala indikazzjoni, f’ammont ekwivalenti għal persentaġġ sinjifikattiv (per eżempju, minn 30 % sa 50 %) tad-dannu materjali;
                                    
                                 
                                       —
                                    
                                    
                                       tħallas lil Alessandro Capuzzo u Roberto Capuzzo somma stabbilita ex aequo et bono għal kull wieħed minnhom, anke din bħala indikazzjoni f’ammont ekwivalenti għal persentaġġ sinjifikattiv (per eżempju, minn 30 % sa 50 %) tad-dannu materjali;
                                    
                                 
                     
                           3)
                        
                        
                           tirrijabilita l-immaġni ta’ Idromacchine Srl u ta’ Alessandro Capuzzo u Roberto Capuzzo, skont kif il-Qorti tal-Prim’Istanza tqis xieraq (per eżempju, permezz ta’ pubblikazzjoni ad hoc fil-Ġurnal Uffiċjali u/jew permezz ta’ ittra indirizzata lill-operaturi ewlenin fis-settur ikkonċernat, filwaqt li tordna r-rettifika tal-informazzjoni relativa għar-rikorrenti li dehret fil-Ġurnal Uffiċjali tal-Unjoni Ewropea tat-18 ta’ Frar 2005, sensiela C 42, paġni 15 et seq.
                        
                     
         
               B)
            
            
               Tikkundanna lill-Kummissjoni tal-Komunitajiet Ewropej għall-ispejjeż.
            
         
      Motivi u argumenti prinċipali
   
   Ir-rikorrenti jsostnu li minn naħa, il-publikazzjoni mill-Kummissjoni tal-isem ta’ Idromacchine Srl, terza persuna fil-konfront tad-destinatarju formali tad-deċiżjoni tal-Kummissjoni tat-30 ta’ Diċembru 2004 C(2004) 5426 finali, li dehret fil-Ġurnal Uffiċjali tal-Unjoni Ewropea tat-18 ta’ Frar 2005, sensiela C 42, paġni 15 et seq. u min-naħa l-oħra, tal-informazzjoni li tista’ toħloq preġudizzju li tikkonċerna lill-kumpannija inkwistjoni, tikkostitwixxi ksur gravi ta’ diversi prinċipji tad-dritt Komunitarju u konsegwentement, huma jitolbu kumpens għad-dannu materjali u morali li huma subew minħabba dan il-fatt
   B’mod partikolari, billi ppubblikat l-informazzjoni msemmija hawn fuq mingħajr ma għamlet il-verifiki neċessarji, fosthom prinċipalment dik li tisma’ minn qabel lir-rikorrenti, il-Kummissjoni naqset mid-dmirijiet ta’ diliġenza, tal-protezzjoni tad-drittijiet tad-difiża u tas-sigriet professjonali.
   Fi kwalunkwe każ, peress li d-deċiżjoni ppubblikata mhijiex indirizzata lil Idromacchine Srl, il-pubblikazzjoni tad-data li tikkonċernaha għandha tiġi kkunsidrata bħala miżura mhux proporzjonata mal-għan tal-Kummissjoni, li tillimita ruħha li tirreni pubbliċi kwistjonijiet relativi għall-applikazzjoni tar-regoli Komunitarja fil-qasam tal-kompetizzjoni.
   F’dak li jirrigwarda d-danni invokati, il-pubblikazzjoni fit-termini indikati iktar ’il fuq, ġabet fix-xejn id-dħul mill-bejgħ ta’ Idromacchine Srl fis-settur tagħha, u ppreġudikat b’mod serju r-reputazzjoni tal-kumpannija u tal-persuni li jirrippreżentawha.